projecte-aina/catalan_government_crawling huggingface dataset:
La Junta del Consell Interuniversitari de Catalunya (CIC) ha aprovat el número següent de contractes Serra Húnter que s'ofereixen en aquesta convocatòria de febrer 2017.
La Universitat de Vic – Universitat Central de Catalunya, una de les universitats privades de Catalunya, ha decidit oferir en el si del Pla Serra Húnter tres contractacions de professors agregats en diferents àmbits.
El processos selectius d'aquestes ofertes de contractació seguiran els mateixos tràmits que la resta de contractacions de les universitats públiques.
La crida internacional per presentar-se en aquestes contractacions serà oberta fins al 17 d'abril de 2017.
Per més informació sobre tot el procés aneu a l'apartat Procés de selecció.
La Junta del Consell Interuniversitari de Catalunya (CIC) ha aprovat el següent número de contractes Serra Húnter que podran oferir-se en aquesta convocatòria 2016.
La Universitat de Vic – Universitat Central de Catalunya, una de les universitats privades de Catalunya, ha decidit oferir en el si del Pla Serra Húnter quatre contractacions de professors lectors en diferents àmbits.
La UPC ha ampliat el número de contractes oferts en alguns dels seus perfils amb data 22 de juny de 2017, ampliant a 26 contractes la seva oferta de contractació.
La Junta del Consell Interuniversitari de Catalunya (CIC) ha aprovat el següent número de contractes Serra Húnter que s'oferiran en aquesta convocatòria 2015.
La Universitat de Vic – Universitat Central de Catalunya, una de les universitats privades de Catalunya, ha decidit oferir en el si del Pla Serra Húnter una contractació de professor agregat en l'àmbit de l'enginyeria.
El procés selectiu d'aquesta oferta de contractació seguirà els mateixos tràmits que la resta de contractacions de les universitats públiques.
S'ha obert la segona fase del procés de selecció de la convocatòria 2015 de les places Serra Húnter a les universitats públiques catalanes amb la publicació al Diari Oficial de la Generalitat de Catalunya (DOGC) núm. 7072, de 4 de març de 2016.
Les places de la Universitat de Barcelona (UB) es van publicar al DOGC núm. 7078, de 14 de març.
Els contractes que s'ofereixen en aquesta convocatòria són els següents:
Biblioteconomia, Documentació i Comunicació Audiovisual
Biologia Cel·lular, Fisiologia i Immunologia
Genètica, Microbiologia i Estadística
Biologia Evolutiva, Ecologia i Ciències Ambientals
Dinàmica de la Terra i de l'Oceà
Dret Penal i Criminologia i Dret Internacional Públic i Relacions Internacionals
Desenvolupament econòmic, innovació, desafiament tecnològic i creixement
Nutrició, CC Alimentació i Gastronomia (Ciències bàsiques)
Farmàcia, Tecnologia Farmacèutica i Fisicoquímica
Estudis anglesos i llengües i literatures modernes
Filologia Hispànica, Teoria de la Literatura i Comunicació
Metodologia de les Ciències del Comportament
Psicologia evolutiva i de l'educació
Cognició, Desenvolupament i Psicologia de l'Educació
Història del dret i de les institucions
Macroeconomia i Economia monetària
Dret del treball i de la seguretat social
Traducció de l'alemany al català i al castellà
Traducció del català/castellà a l'anglès
Didàctica de la Llengua i la Literatura
Didàctica de la Llengua i la Literatura i de les Ciències Socials
Personalitat, Avaluació i Tractament Psicològic
Psicologia Clínica i de la Salut
Teoria i història de l'educació
Didàctica de la Matemàtica i les Ciències Experimentals
Periodisme i Ciències de la Comunicació
Ciència de Materials i Enginyeria Metalúrgica
Expressió gràfica a l'enginyeria
Expressió Gràfica a l'Enginyeria
Enginyeria Agroalimentària i Biotecnologia
Construccions i estructures arquitectòniques
Teoria i història de l'arquitectura
Teoria i Història de l'Arquitectura i Tècniques de Comunicació
� Didàctica de les Ciències Socials (*)
Medi ambient i Ciències del sòl
Didàctica de l'Expressió Corporal
Mètodes d'Investigació i Diagnòstic en Educació
Producció Vegetal i Ciència forestal
Didàctica de la llengua i literatura
Arquitectura i enginyeria de la construcció
Comercialització i Investigació de Mercats
Teoria i Història de l'Educació
Organització d'empreses i disseny de productes
Mecànica de materials i estructures de compòsits
Enginyeria mecànica i de la construcció industrial
Enginyeria química, agrària i tecnologia agroalimentària
Estadística i investigació operativa
Enginyeria Informàtica i Matemàtiques
Química Analítica i Química Orgànica
La primera i la segona part del procés selectiu ha conclòs.
La Universitat Rovira i Virgili va publicar la seva resolució pels concursos de lector el 23 d'abril de 2018 i pels agregats del 31 de maig de 2018, la Universitat de Lleida va fer-ho el 25 d'abril de 2018, la Universitat Autònoma de Barcelona el 8 de maig de 2018, la Universitat Politècnica de Catalunya el 14 de maig de 2018, la Universitat de Barcelona el 24 de maig de 2018 i la Universitat de Girona el 19 de juny de 2018.
Les universitats han realitzat els concursos i les comissions de selecció han emès les seves propostes de contractació.
Podeu consultar la llista de professorat seleccionat en el marc de la segona convocatòria 2017 a la secció Professors seleccionats.
Actualment s'ha tancat el període de recepció de sol·licituds de la crida internacional (primera part del procés selectiu) de la primera convocatòria 2020 del Pla Serra Húnter.
El nombre de sol·licituds rebudes per a cada universitat es pot consultar aquí:
Universitat Autònoma de Barcelona (UAB)
Ara s'inicia el procés d'avaluació per part de l'Agència de Qualitat del Sistema Universitari de Catalunya (AQU) dels candidats que no tenen l'acreditació corresponent a l'oferta sol·licitada.
Un cop es tinguin els resultats referents al procés d'acreditació de l'AQU es podrà tancar la primera part del procés selectiu.
Els candidats que tinguin una valoració favorable podran passar a la segona part del procés ( el concurs a la universitat ), així com també la resta de candidats ja acreditats.
S'estima que els resultats de la valoració per part de l'AQU estaran disponibles a l'octubre de 2020.
La segona part del procés de selecció s'iniciarà amb la publicació de la convocatòria formal al Diari Oficial de la Generalitat de Catalunya (DOGC).
Des del Pla Serra Húnter informarem els candidats del resultat de la primera part i de l'inici de la segona.
Actualment s'ha tancat la primera part del procés selectiu.
Els resultats de la primera part (crida internacional) han estat els següents: Universitat de Barcelona, Universitat Autònoma de Barcelona, Universitat Politècnica de Catalunya, Universitat Pompeu Fabra, Universitat de Girona i Universitat Rovira i Virgili.
Algunes universitats ja han iniciat la segona part del procés selectiu mitjançant la publicació al Diari Oficial de la Generalitat de Catalunya (DOGC) els respectius concursos, la Universitat Rovira i Virgili el passat 1 de juliol 2020, la Universitat Autònoma de Barcelona el 15 de juliol 2020 i 2 de setembre 2020 i la Universitat Politècnica de Catalunya el 7 d'agost de 2020.
La resta d'universitats tenen els concursos pendent de convocatòria.
Tota la informació i actualitzacions sobre el desenvolupament dels concursos estaran disponibles a les pàgines web de les universitats.
Així que les universitats publiquin la convocatòria oficial, trobareu els enllaços a la part dreta d'aquesta pàgina web (o a la part inferior en la versió per a mòbils).
Per ser admesos al concurs, els candidats hauran de presentar una sol·licitud formal a les universitats convocants de les ofertes del seu interès i aportar els documents preceptius de la segona part d'acord amb les bases de la convocatòria.
Quan la universitat convoca els concursos, des del Pla Serra Húnter s'informa els candidats que han superat la primera part.
Així mateix, els candidats que ja disposin de l'acreditació, i que no es van presentar a la primera part del procés, poden presentar la seva sol·licitud directament a la universitat.
Una vegada les universitats hagin publicat la llista definitiva d'admesos i exclosos al concurs, i s'hagi constituït la comissió de selecció, s'iniciarà una primera fase d'avaluació de la documentació i, posteriorment, una segona fase presencial per als candidats que hagin estat seleccionats a la primera fase.
Es preveu que les proves presencials es portin a terme a finals de 2020 i principis de 2021.
Presentació de sol·licituds i informació del concurs a la universitat:
El procés de selecció es desenvolupa en dues parts.
La primera part (crida internacional) permet fer pública l'oferta de contractació i facilitar que les persones candidates que no disposin de l'acreditació necessària per participar en la segona part puguin sol·licitar-la.
La segona part (concurs a la universitat) correspon al procés selectiu pròpiament dit.
Consulteu els requisits per poder participar en el procés aquí.
Aquest pla de contractació de personal acadèmic rep aquest nom en honor al doctor Jaume Serra i Húnter, que fou el primer rector de la Universitat Autònoma de Barcelona (nom que rebé la Universitat de Barcelona durant la Segona República) i que el 1933 ja va trencar amb el sistema estatal rígid d'oposicions.
Llicenciat simultàniament en Dret i Filosofia i lletres a la Universitat de Barcelona, l'any 1913 obté amb 35 anys la càtedra d'Història de la filosofia, disciplina en què és una de les primeres figures d'Europa.
A la Universitat de Barcelona, realitza una gran tasca en el camp de l'ensenyament i de l'organització acadèmica.
En proclamar-se la Segona República, Serra i Húnter és nomenat degà de la Facultat de Lletres i, un mes després, rector de la universitat (1931-1933) que en aquella època rep el nom d'Universitat Autònoma de Barcelona.
En aquest període, la universitat republicana dóna entrada a persones de "mèrit singular" que la institució escull en funció de llur autoritat científica i acadèmica.
Així, sota el rectorat de Serra i Húnter, es modifica l'estructura docent per contractar catedràtics en funció del prestigi i per permetre la incorporació de professionals especialitzats a través de la figura dels professors lliures, a qui es concedeix la venia docendi perquè imparteixin classes en igualtat de condicions amb els funcionaris.
Paral·lelament a la seva gran tasca acadèmica, Jaume Serra i Húnter és membre numerari de l'Institut d'Estudis Catalans i de l'Acadèmia de Bones Lletres de Barcelona.
També desenvolupa una intensa activitat política que el porta a ser diputat al Parlament de Catalunya l'any 1932.
En finalitzar la Guerra Civil, Serra i Húnter s'exilia, en un primer moment, a França, i posteriorment a Mèxic, on és membre del Consell Nacional de Catalunya fins a la seva mort, l'any 1943.
L'SHP és una eina al servei del sistema universitari català, i ha estat promoguda conjuntament pel Govern de la Generalitat de Catalunya i per les set universitats públiques catalanes (la Universitat de Barcelona, la Universitat Autònoma de Barcelona, la Universitat Politècnica de Catalunya, la Universitat Pompeu Fabra, la Universitat de Lleida, la Universitat de Girona i la Universitat Rovira i Virgili).
L'SHP ha estat concebut per promoure la contractació de professorat de vàlua contrastada, amb mèrits homologables amb estàndards internacionals, per les universitats esmentades.
Així mateix, és un instrument que pretén facilitar a les universitats públiques catalanes la renovació generacional del seu professorat, fomentar-ne la internacionalització i millorar-ne la producció acadèmica.
L'SHP, per mitjà d'un procés de selecció basat en el talent científic i l'avaluació de la trajectòria acadèmica prèvia, contracta professorat tant de Catalunya com d'arreu del món, i pretén contractar no tan sols persones formades al si del sistema universitari català, sinó també personal investigador format en altres indrets.
Així doncs, la internacionalització, l'afany d'excel·lència i la cooperació nacional i internacional són característiques intrínseques a l'SHP.
Confiem que aquest web sigui una eina eficaç per a totes les persones sol·licitants i que serveixi per agilitar la seva tasca.
En aquest espai, hi podeu trobar tota la informació actualitzada, fer-hi consultes i tramitar-hi les sol·licituds de contractes que ofereix el Pla.
Es tracta d' un estudi exhaustiu sobre la tipologia d'accident de trànsit a l'entorn laboral, incloent l'accident in labore i l'accident in itinere.
L'objectiu és conèixer amb profunditat la magnitud del problema dels accidents laborals que succeeixen en forma d'accident de trànsit i les variables que influeixen, per definir les necessitats reals del col·lectiu afectat i poder promoure vies d'actuació eficaces per combatre el problema del sector i contribuir a la reducció de les estadístiques de sinistralitat a Catalunya.
L'estudi, sota el títol "Accidents de Trànsit a l'entorn laboral", desenvolupa dues línies de recerca:
Editor: Servei Català de Trànsit, UPRA
DVD i còmic de seguretat viària a l'àmbit laboral.
Material de seguretat viària per a la prevenció d'accidents en missió, és a dir, en desplaçaments motivats per la pròpia feina.
Oferir un suport pedagògic per aprofundir en la problemàtica dels d'accidents de trànsit en jornada.
Treballadors que han de conduir en el seu temps de feina
Descripció detallada del material
El DVD amb el nom "Documents de la mobilitat" -Missió conduir- permet aprofundir en la problemàtica de la mobilitat per motiu missió i consta de tres blocs de treball:
Va adreçat tant als propis conductors com als tècnics de seguretat viària i els de prevenció de riscos laborals com a suport didàctic.
El format còmic, amb el nom Cròniques de la mobilitat -Missió conduir- va adreçat directament als conductors.
Es tracta d'una història que recull conductes de risc habituals dels conductors en el temps de treball i proporciona pautes concretes de prevenció.
Es recomana utilitzar el DVD com a suport del formador en el desenvolupament d'un context d'aula.
Com està dividit en 3 parts clarament diferenciades, i subdividit segons factors de risc concrets i tipus de mesures, és útil treballar-lo en funció dels factors que interessi tractar en cada moment.
El còmic pot utilitzar-se com a exemple pràctic.
Editor: Servei Català de Trànsit, Enginyeria Mecànica de la UPC-UPRA, UGT i CCOO
DVD i còmic de seguretat viària a l'entorn laboral.
Material de seguretat viària per a la prevenció d'accidents en desplaçaments in itinere, és a dir, a l'anar i tornar de la feina.
Oferir un suport pedagògic per aprofundir en la problemàtica dels d'accidents de trànsit a l'anar i tornar de la feina.
Tots els treballadors que van a treballar en vehicle privat.
Descripció detallada del material
El DVD amb el nom Documents de la mobilitat- Anar i tornar de la feina- permet aprofundir en la problemàtica de la mobilitat per motiu itinere i consta de tres blocs de treball:
Va adreçat tant als propis conductors com als tècnics de seguretat viària i els de prevenció de riscos laborals com a suport didàctic.
El format còmic, amb el nom Cròniques de la mobilitat –Anar i tornar de la feina- va adreçat directament als conductors.
Es tracta d'una història que recull conductes de risc habituals dels conductors en els desplaçaments a l'anar i tornar de la feina i proporciona pautes concretes de prevenció.
Es recomana utilitzar el DVD com a suport del formador en el desenvolupament d'un context d'aula.
Com està dividit en 3 parts clarament diferenciades, i subdividit segons factors de risc concrets i tipus de mesures, és útil treballar-lo en funció dels factors que interessi tractar en cada moment.
El còmic es pot utilitzar com a exemple pràctic.
Editor: Servei Català de Trànsit, Enginyeria Mecànica de la UPC-UPRA, UGT i CCOO
Està previst en la Llei de prevenció de riscos laborals (31/1995, de 8 de novembre) que l'empresari ha d'avaluar els riscos de l'empresa que no es puguin evitar i que l'acció preventiva s'ha de planificar a partir d'una avaluació inicial dels riscos per a la seguretat i la salut dels treballadors.
Aquest manual sorgeix com a resposta a la urgència d'oferir una guia d'avaluació de riscos laborals que pugui facilitar la identificació i valoració dels riscos singulars del sector de la conducció professional.
El Mètode té per finalitat ajudar l'empresari a prendre les decisions necessàries per eliminar els riscos del conductor professional, o disminuir-los fins a límits acceptables, amb la finalitat de combatre la sinistralitat laboral viària i per extensió augmentar la seguretat en les carreteres.
Objectius: El seu objectiu és doble:
Metodologia: El manual inclou les fases següents:
Àmbit d'aplicació: És aplicable a l'avaluació dels riscos del conductor professional del transport per carretera; inclou viatgers, mercaderies i mercaderies perilloses.
Destinataris: Guia dirigida als tècnics superiors en prevenció de Riscos Laborals.
Per emprar-la i realitzar una avaluació correcta els tècnics encarregats han de disposar de la formació vàlida per desenvolupar tasques preventives de nivell superior.
Editor: Servei Català de Trànsit i Direcció General de Relacions Laborals
Dades disponibles sobre accidents de trànsit en desplaçaments in itinere i en missió, així com els projectes on participa el Servei Català de Trànsit adreçats a l'estudi i anàlisi de l'accidentalitat viària derivada del treball.
Es mostren les dades disponibles sobre accidents de trànsit en desplaçaments in itinere i en missió, així com els projectes on participa el Servei Català de Trànsit adreçats a l'estudi i anàlisi de l'accidentalitat viària derivada del treball.
Personal de l'Administració de la Generalitat de Catalunya que es desplaci en cotxe, moto o bicicleta a la feina
En acabar de llegir i visualitzar els continguts de cada apartat, els alumnes han de respondre a qüestionaris de coneixements de correcció automàtica.
Es lliurarà un certificat de participació a les persones que hagin obtingut un mínim de 65% dels punts possibles en les respostes dels qüestionaris i que hagin formulat un compromís de canvi en la seva conducció.
Àrea de Prevenció de riscos Laborals i Polítiques Socials - DG Funció Pública
El projecte Easyway és un projecte plurianual promogut per la Direcció General de Transports i Energia (DGTREN) de la Unió Europea.
El seu objectiu és impulsar i coordinar els diferents sistemes intel·ligents de transport (ITS) en l'àmbit europeu, sota els principis d'interoperabilitat, continuïtat dels serveis i coordinació de totes les parts implicades amb l'objectiu de millorar la seguretat viària, reduir les congestions i les emissions.
Serti va ser un dels set programes euroregionals iniciats per la Direcció General de Transport i Energia (DGTREN) de la Comissió Europea amb l? objectiu de millorar la qualitat i la continuïtat dels serveis a la xarxa viària europea mitjançant sistemes de transport intel·ligents (ITS).
El projecte VERA 2 va posar en relleu la necessitat d'abordar l'aplicació de les lleis de trànsit entre els estats membres de les fronteres.
Va identificar, definir i establir les eines clau per implantar les relacions interinstitucionals necessàries per donar suport a l'aplicació transfronterera.
El Servei Català de Trànsit va col·laborar amb el projecte europeu PROSPER sobre l'efectivitat de nous sistemes de gestió de la velocitat basats en la tecnologia de la informació aplicada a l'adaptació intel·ligent de la velocitat (ISA).
El projecte PIRENE formava part de la iniciativa comunitària INTERREG del Fons Europeu de Desenvolupament Regional (FEDER) a favor de la cooperació entre les regions europees per al període 2000-2006.
El Servei Català de Trànsit va participar en l'estudi de coordinació transfronterera Catalunya-França per tal de fer front a les incidències viàries que tinguessin lloc a les fronteres amb França.
CAPTIVE era un projecte de la Direcció General de Transport i Energia (DGTREN) de la Comissió Europea que tenia per objectiu examinar l'estat de les diferents legislacions dels estats membres de la Unió Europea respecte a l'aplicació de les sancions de trànsit a infractors no residents.
El projecte SUNflower+6 va ser un projecte biennal que va començar l'any 2004 amb l'objectiu d'identificar les diferències en el rendiment de la seguretat viària dels països europeus següents: Suècia, el Regne Unit i els Països Baixos (Grup SUN), la República Txeca, Hongria i Eslovènia (Grup Central), i Espanya, Grècia, Portugal i Catalunya (Grup Sud).
El Mòdul CLOSE TO és un projecte d'educació viària adreçat a conductors joves que té com a objectiu reduir el nombre d'accidents en aquest grup d'edat a través d'unitats d'aprenentatge que s'integren a la formació de conducció.
El MAIS és una escala de lesions acceptat mundialment i utilitzat per professionals de la medicina.
Proporciona una base objectiva i fiable per a la recopilació de dades.
La puntuació de la lesió es determina a l'hospital amb l'ajuda d'una clau de classificació detallada.
La puntuació oscil·la de 1 a 6, amb els nivells de 3 a 6 considerant-se com lesions greus.
Les lesions classificades com ≥ 3 en l'escala MAIS són les lesions més greus.
Aquestes puntuacions permeten avaluar la gravetat de la lesió a partir d'un estàndard indicador mèdic.
Un dels principals objectius de la Unió Europea per l'any 2020 és la reducció del nombre de ferits greus en accidents de trànsit.
L'inconvenient va sorgir en el moment en que no es va poder establir objectivament el nombre de ferits greus a Europa al 2010 a causa de la diferent definició de ferit greu entre els països membres.
Finalment el EU High Level Group on Road Safety va considerar el Maximum Abbreviated Injury Score (MAIS) com l'opció preferible per a una definició comuna i més tard va ser confirmada.
A nivell tècnic tots els estats estan d'acord en adoptar el MAIS 3 com a definició harmonitzada de ferit greu.
Existeixen ja per això, dues versions de classificació de lesions i algoritmes de traducció d'una classificació a una altra:
El Servei Català de Trànsit es basa en aquesta escala per la categorització dels ferit greus a Catalunya des del 2013.
POLIS és una xarxa europea que té més de 65 ciutats i regions d'arreu d'Europa.
POLIS promou la cooperació europea amb l'objectiu de facilitar l'accés a la investigació i a la innovació en el transport a les ciutats i regions.
El Servei Català de Trànsit participa activament a través de Grup de Treball "Mobility and Traffic Efficiency Working Group" on es debaten temes com els vehicles connectats i autònoms, totes les novetats de Sistemes Intel·ligents de Transport (ITS), així com restriccions de circulació per motius mediambientals, entre d'altres.
Aquest grup de treball es reuneix unes 3 vegades/any.
A més, el Servei Català de Trànsit també participa a POLIS a través de la publicació d'articles a la revista 'Thinking Cities' (com per exemple l'article relacionat amb la inauguració de la remodelació del nou CIVICAT).
El Servei Català de Trànsit també participa en tallers de diferents projectes europeus de vehicle connectat i autònom, com per exemple els projectes europeus CODECS o MAVEN.
La participació del Servei Català de Trànsit és activa des del 1998
La implementació dels sistemes C-ITS i serveis de mobilitat es fa gràcies a una arquitectura de comunicació híbrida, que combina la tecnologia C-ITS, basada en G5, i la tecnologia cel·lular, basada en 3G/4G/5G.
Els pilots es desenvolupen tan en entorns urbans com periurbans i involucren a una gran quantitat d'actors de la mobilitat: vianants, ciclistes, bicicletes públiques, motoristes, transport públic, vehicles d'emergència, etc. Tots aquests serveis i sistemes són oberts, modulars, escalables i interoperables.
Els objectius principals del C-MOBILE són:
Els serveis del pilot de l'àrea de Barcelona de C-MOBILE són, entre d'altres, la seguretat infraestructura-vehicle (I2V) com l'advertència d'obres, de perills, de vianants, estat i eficiència del trànsit, etc.
Els serveis del pilot amb participació del Servei Català de Trànsit inclouen àmbits com meteorologia, carril BUS-VAO C-58, informació panells de missatge variable, mesures especials, etc.
El projecte té una durada de 3 any i mig (2017-2020).
El Servei Català de Trànsit és membre associat des del juliol del 2018.